Publication: Magyar Közlöny
Issue: MK-2000-70 (Year: 2000, Number: 70)
Era: 1990-2004
Section: A mikrobusz/egyterű személygépkocsinak meg kell felelnie a közúti járművek forgalomba helyezésének és forgalomban tartásának műszaki feltételeiről szóló, többször módosított 6/1990. (IV. 12.) KöHÉM rendeletben meghatározott
Paragraph Index: 163

A mikrobusz/egyterű személygépkocsinak meg kell felelnie a közúti járművek forgalomba helyezésének és forgalomban tartásának műszaki feltételeiről szóló, többször módosított 6/1990. (IV. 12.) KöHÉM rendeletben meghatározott — a szállítás tervezett időpontjában hatályos — követelményeknek. A mikrobusz/egyterű személygépkocsi rendelkezzen a Közlekedési Főfelügyelet által kiadott érvényes típusbizonyítvánnyal. A mikrobusz/egyterű személygépkocsi rendelkezzen magyar nyelvű kezelési utasítással. A gyártómű rendelkezzen a gyártás helyén honos — bármely nemzeti rendszerben akkreditált — minőségbiztosítási rendszerrel. V. Megjegyzések A normatívák előírásait új mikrobusz/egyterű személygépkocsik beszerzésére kell alkalmazni. E tekintetben új mikrobusz/egyterű személygépkocsinak minősül az a gépjármű, amely forgalomba helyezve sem Magyarországon, sem pedig külföldön nem volt, bemutató, illetve próbajárműként nem használták. A normatívák által meghatározott kategóriák a soroló paraméterek további bontásával nem bővíthetők. Speciális igények esetén az ajánlatkérő további paraméterek teljesülését követelheti meg, ezt azonban az ajánlati felhívásban közzé kell tenni. Amennyiben a piaci, vagy műszaki változások ezt indokolttá teszik, az ajánlatkérőnek lehetősége van egy-egy konkrét eljárásban a közlekedésbiztonsági követelmények tekintetében a normatívában meghatározottaktól felfelé, a kényelmi követelmények tekintetében pedig a normatívában meghatározottaktól mindkét irányban eltérni. Szám: F-05-00 Kiemelt termék megnevezése: Kisáru szállító tehergépkocsi Vámtarifaszám: 870421 31 870421 91 870431 31 870431 91 I. Kiemelt termék általános leírása, használati célja A kisáru-szállító tehergépkocsi olyan gépjármű, mely a közúti közlekedés szabályairól szóló, többször módosított

Source: https://magyarkozlony.hu/hivatalos-lapok/c7594e7dd2e2b56e0932c37349ac5a263c73368a/dokumentumok/8b56351ebe45df3356ca024b3acdfbd1adf05a7b/letoltes